-
CM कमलनाथ के लिए छिंदवाड़ा विधायक दीपक सक्सेना ने छोड़ी सीट
अपन बर पहनव हेलमेट- शरत शर्मा... छत्तीसगढ़ी म पढ़व अऊ खबर
By
छत्तीसगढ़ी खबर | Published On: 2 Jul, 2018 | 7:24 PM GMT 05:30+
छत्तीसगढ़ी खबर : 60 बछर के उमर म बाइक लेके देस भ्रमन म निकले बरिस्ठ पत्रकार शरत शर्मा फिटनेस अऊ ट्रैफिक नियम के पालन ल लेके लोगन मन ल जागरूक करत हे। सोमवार के ओडिशा ले रायपुर पहुंचे शरत ह अपन बिचार अऊ अनुभव ल साझा करत कहिस। कि देस म सड़क हादसा सल्ग बाढ़त जात हे, जे ह चिंता के बिसय हे। ओहर प्रदेसवासी मन ले अपील करत कहिस कि,वाहन चलाए वाला लोगन मन हेलमेट अपन बर पहनय, न कि पुलिसवाला मन बर। आप मन ल बता दन कि शरत शर्मा अभु ले 28 हजार किलोमीटर के यात्रा करिस हे।
शरत ह दिल्ली ले 18 मार्च के अपन यात्रा सुरु करे हे। गरियाबंद म सिक्षा सत्र के सुरु होत ही ब्यवस्था ल लेके स्कूल म तालाबंदी के सिलसिला घलो सुरु हो गिस हे। सिक्षक मन के मांग ल लेके अविभावक मन लइका मन के संग मिलके देवभोग के घुमरगुडा माध्यमिक साला म तालाबंदी करिन। उहें लइका मन के कहना हे कि, स्कूल म सिक्षक के कमी के चलत ओममन के पढ़ाई प्रभावित होत हे। एला लेके जम्मों मन स्थानीय बिधायक ल अवगत घलो कराइन। फेर बिधायक के आस्वासन के बाद घलो सिक्षक मन के ब्यवस्था नइ हो पाइस। जेकर बाद स्कूल म तालाबंदी करे बर पड़िस।
कोरिया के मनेंद्रगढ़ सामुदायिक स्वास्थ्य केंद्र म सांप के डसे के दू मामला आगू आइस हे। पहिला मामला भालूमाडा के भर्राटोला के हे, जिहां रतिहा सुतत बेरा एक युवक ल सांप ह डस लिस। उंहे घटना के बाद परिजन मन ह युवक के इलाज बर मनेन्द्रगढ़ सामुदायिक स्वास्थ्य केन्द्र म भर्ती कराइस। जिहां इलाज के बेरा ओकर मउत हो गिस। उंहे दूसर घटना मुरमा गांव के एक महिला के हे। जे ह सर्पदंस के सिकार हो गिस अऊ ओला अस्पताल म भर्ती कराए गिस। जिहां ओकर हालत नाजुक बने हे।
धमतरी म हादसा के सिलसिला रुके के नाव नइ लेत हे। सोमवार बिहनिया बाईक सवार के एक युवक के टैक्टर के चपेट म आए ले मउत हो गिस। एती घटना के सूचना मिलत ही कोतवाली पुलिस ह तत्काल मउका म पहुंचीस अउ सव ल पोस्टमार्टम बर भेजीस। फिलहाल पुलिस ह आरोपी टैक्ट्रर चालक ल गिरफ्तार करके आगु के कार्रवाई म जुट गिस हे।जांजगीर जल संसाधन बिभाग के क्लर्क के खिलाफ अंकसूची म जन्म तिथि के हेरफेर करे के आरोप हे। असल म क्लर्क रामकृष्ण राठौर ह अंकसूची म जन्मतिथि ल 1953 ले 1958 कर दे रहिस। ये मामला के सिकायत जितेंद्र राठौर ह करिस। जेकर बाद मामला के जांच करके रामकृष्ण राठौर के खिलाफ मामला दर्ज करे गिस हे।
INH News
Title For Web: read news in chhattisgarhi language
unk awa_Deva hne_Deva ces_Latn eng_Latn hne_Deva hne_Deva hne_Deva hne_Deva eng_Latn eng_Latn